NEUVOSTON PÄÄTÖS,
tehty 14 päivänä kesäkuuta 1977,
yhteisölainaerän muuttamisesta vaihtuvakorkoisesta kiinteäkorkoiseksi (77/414/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon yhteisölainoista 17 päivänä helmikuuta 1975 annetun asetuksen (ETY) N:o 397/75 () ja erityisesti sen 2 artiklan toisen alakohdan ja 3 artiklan,
ottaa huomioon komission ehdotuksen, joka on tehty komission kuultua raha-asiainkomiteaa,
sekä katsoo, että
yhteisölainasta Italian tasavallalle ja Irlannille 15 päivänä maaliskuuta 1976 annetussa neuvoston päätöksessä N:o 76/322/ETY () komissio valtuutetaan yhteisön puolesta ottamaan tietty määrä lainoja, jotka muodostavat jakamattoman kokonaisuuden ja joihin sisältyy erityisesti, 1 artiklan 4 kohdan mukaisesti, 300 miljoonan Yhdysvaltain dollarin suuruinen ja viiden vuoden pituinen pankkipoolitta otettava laina, josta käytännössä on jo päätetty,
sekä yhteisön että mainitun päätöksen edunsaajavaltioiden edun mukaista on muuttaa yhteisön vaihtuvakorkoiset lainat kiinteäkorkoisiksi,
tämän vuoksi neuvosto valtuuttaa komission aloittamaan neuvottelut tässä tarkoituksessa,
nämä neuvottelut ovat mahdollistaneet kaksi vakauttamisoperaatiota, jotka ovat kumpikin 100 miljoonan Yhdysvaltain dollarin suuruiset ja perustuvat päätöksiin 76/771/ETY () ja 77/232/ETY (); neuvotteluissa ilmeni mahdollisuus kiinteäkorkoiseen operaatioon, joka on 100 miljoonaa Yhdysvaltain dollaria ja joka on samansuuruinen kuin lainan viimeinen, vaihtuvakorkoinen, komission aloitteesta 12 heinäkuuta 1977 takaisinmaksettava erä, ja
Irlannin ja Italian tasavallan lainan maksuehdot on muutettava vastaavasti,
ON TEHNYT TÄMÄN PÄÄTÖKSEN:
1 artikla
Komissio valtuutetaan toimimaan siten, että 100 miljoonan Yhdysvaltain dollarin suuruisen erän, joka on osa päätöksen 76/322/ETY 1 artiklan 4 kohdan mukaisesti määrättyä vaihtuvakorkoista pankkilainaa, takaisinmaksua aikaistetaan sekä toteutetaan tämän vuoksi tarpeelliset toimenpiteet.
2 artikla
Komissio valtuutetaan toteuttamaan kaikki ne toimenpiteet ja laatimaan kaikki ne asiakirjat, jotka ovat tarpeen, asiaankuuluvat tai suotavat lainan ottamiseksi yhteisön puolesta Yhdysvaltojen julkisilta Yhdysvaltain dollarimääräisiltä obligaatiomarkkinoilta, joita useat pankkilaitokset takaavat, seuraavin ehdoin:
Lainan muoto:haltijalle asetettuja obligaatioita 1 000 Yhdysvaltain dollarilla, nimellisobligaatioita 1 000 Yhdysvaltain dollarilla ja joukkovelkakirjoja 1 000 Yhdysvaltain dollarilla,
Määrä:100 miljoonaa Yhdysvaltain dollaria
Takaisinmaksu:nimellisarvosta viiden vuoden kuluttua
Koron maksu:kaksi kertaa vuodessa 1 päivänä tammikuuta ja 1 päivänä heinäkuuta
Pää- ja sivumerkintäpaikat
Päämerkintäpaikka: Morgan Stanley & Co. Incorporated
Sivumerkintäpaikat: The First Boston Corporation, Kuhn, Loeb & Co., Lehman Brothers Incorporated, Salomon Brothers
Korko ja emissiokurssi päätetään komission tai sen nimeämien asiamiesten ja pankkipoolin välisellä sopimuksella.
3 artikla
Komissio valtuutetaan tekemään yhteisön puolesta Irlannin ja Italian tasavallan kanssa tarvittavat sopimukset siitä, että:
P nämä jäsenvaltiot maksavat takaisin osuutensa vaihtuvakorkoisen pankkilainaerän tuotosta, joka kuuluu yhteisölle takaisinmaksettavaksi, ja
P Irlannille lainataan 3/13 ja Italian tasavallalle 10/13 2 artiklan mukaisen lainaoperaation tuotosta samassa valuutassa ja samoin ehdoin kuin kyseinen operaatio.
4 artikla
Italian tasavallassa noudatettavan talouspolitiikan ehdot vahvistetaan päätöksen 76/324/ETY () soveltamista koskevassa päätöksessä 77/359/ETY ().
Irlannissa noudatettavan talouspolitiikan ehtojen vahvistamisesta 15 päivänä maaliskuuta 1976 tehty neuvoston päätös 76/232/ETY () on edelleen voimassa.
5 artikla
Euroopan valuuttayhteistyörahasto panee täytäntöön tässä päätöksessä tarkoitetut rahataloudelliset toimenpiteet
6 artikla
Tämä päätös on osoitettu kaikille jäsenvaltioille.
Tehty Luxemburgissa 14 päivänä kesäkuuta 1977.